У 17. веку електори Трира су се преселили у замак Филипсбург близу Кобленца. Једна од седница рајхстага одржана је 1512. у Триру. У 17. и 18. веку Француска је почела да тражи да добије Трир. Француска га је нападала у Тридесетогодишњем рату, Рату Велике алијансе, Рату за шпанско наслеђе и Рату за пољско наслеђе. Француска га је коначно заузела 1794. за време француских револуционарних ратова. Тада је распуштена надбискупија. Након Наполеонових ратова Трир је 1815. предан краљевини Пруској. Карл Маркс је рођен у Триру 1818. Као део пруске рајнске области Трир се развио у 19. веку. За време револуције 1848. у граду је избила побуна. Постао је део Немачког царства 1871. Тешко је бомбардован 1944. После рата постао је део нове савезне државе Рајна-Палатинат. Универзитет, који је био распуштен 1794, поново је отворен седамдесетих година прошлог века, а катедрала у Триру поново је отворена 1974. Трир је 1984. славио 2.000 година постојања.